गुजरात से लड़की को गाड़ी में अगवा कर जोधपुर ले आया ट्रक चालक
क्राइम रिपोर्टर. जोधपुर| डांगियावासथाना पुलिस ने गुजरात से एक लड़की को अगवा कर जोधपुर ला रहे ट्रक चालक को गिरफ्तार कर उसे गुजरात पुलिस के थराद पुलिस थाना टीम के हवाले किया। डांगियावास थानाधिकारी सुरेश चौधरी ने बताया कि गत मंगलवार देर रात गश्त के दौरान एक होटल के बाहर खड़े ट्रक में 15 साल की नाबालिग लड़की को बैठे देखा तो लड़की से पूछताछ की, उसने खुद को गुजरात से आना बताया। इस बारे में पुलिस ने जब चालक से पूछा तो संतोषजनक जवाब नहीं दिया। इस पर पुलिस चालक ट्रक को थाने ले आई। पुलिस पूछताछ में आरोपी चालक ने बताया कि नाबालिग उसे गुजरात के थराद क्षेत्र के मेघलावास में सड़क पर खड़ी मिली और उसे वहां से दस किलोमीटर दूर जाना था, मगर उसने उसे बातों में फंसाने के बाद जोधपुर ले आया। डांगियावास में खाना खाने रुका तो पुलिस के हत्थे चढ़ गया। पुलिस ने आरोपी ड्राइवर इंद्र गुर्जर (30 साल) पुत्र करणाराम निवासी नोखा जोधा, जायल, नागौर को पकड़ लिया और बनासकांठा निवासी लड़की के बारे में थराद पुलिस को सूचना दी।
इसपर गुजरात पुलिस बुधवार शाम डांगियावास थाने आई जहां से नाबालिग को पुलिस और परिजनों के सुपुर्द करने के साथ आरोपी चालक को भी थराद पुलिस को सौंप दिया।
hin_Deva hin_Deva hin_Deva